След края на Първата световна война се стига до сблъсъци между поляци и германци по време на силезийските въстания. Етнически полските жители на Горна Силезия искат да включат града във Втората полска република. Разликите между германците и поляците водят до първото и второто силезийско въстание и германската съпротива срещу тях. В търсене на мирно разрешаване на конфликта на 20 март 1921 г. Обществото на народите провежда плебисцит, за да определи към коя страна трябва да принадлежи градът. В Глайвиц 32 029 гласа (78,7% от дадените гласове) са за оставане в Германия, Полша е получава 8558 (21,0%) гласа, а 113 (0,3%) гласове са обявени за невалидни. Това поражда третото силезийско въстание, което принуждава Обществото да се предаде арбитраж. То определя, че три силезийски града (Глайвиц, Хинденбург и Бойтен) ще останат в Германия, а източната част на Горна Силезия със своя главен град Катовице ще се присъединят към възстановената Полша.